צומת ג'ונגל

צומת ג'ונגל (באנגלית: Jungle Junction) היא סדרת אנימציה ממוחשבת חינוכית אמריקאית-בריטית  לילדים משנת 2009. הסדרה נוצרה על ידי טרבור ריקטס, בוימה על ידי מורגן פרנסיס והופקה על ידי חברת Spider Eye Productions. הסדרה עוקבת אחר הרפתקאותיהם של קבוצת חיות בגלגלים המלמדים את הצופים בבתי על אכפתיות כלפי הסביבה.

הסדרה הופצה במדינות רבות ברחבי העולם, ביניהן ארצות הברית, הולנד, בריטניה, אירלנד, ספרד וישראל. הסדרה שודרה לראשונה בספרד ב-26 בספטמבר 2009. בארצות הברית הסדרה שודרה לראשונה ב-5 באוקטובר 2009 בערוץ Playhouse Disney, ולאחר מכן בערוץ דיסני ג'וניור עד ה-23 במאי 2012. בישראל הסדרה שודרה לראשונה בדיבוב לעברית החל מה-5 בינואר 2010 עד שנת 2012 בערוץ דיסני.

לסדרה יש שתי עונות ו-46 פרקים באורך 25 דקות, שכל פרק מורכב משני פרקים משניים באורך 11 דקות.

תקציר העלילה 
הסדרה עוקבת אחר קבוצת חיות בגלגלים אשר בכל פרק מלמדים את הצופים בבית על אכפתיות כלפי הסביבה בעזרת הרפתקאות ושירים.

דמויות 
כל הדמויות בסדרה הן חיות בעלות גלגלים החיות כמו כלי תחבורה.

זוטר (Zooter) - חזירה ורודה, מחלקת מכתבים בצומת ג'ונגל.
פילוואן (Ellyvan) - פיל כחול, החבר הכי טוב של זוטר.
בנגו (Bungo) - ארנב כתום עם אוזניים חומות, תולה תמרורים בצומת ג'ונגל.
סרטקסי (Taxicrab) - סרטן אדום, מכין שייקים.
אוטואלה (Carla) - קואלה כתומה, בעלת מכולת.
קרוקר (Crocker) - תנין ירוק, יש לו מיומנות בגינון.
היפובוס (Hippobus) - היפופוטם צהוב בצורת אוטובוס.
לאנס (Lance) - קרנף סגול בצורת אמבולנס.
בובי (Bobby) - מפקדת משטרת צומת ג'ונגל.
דוזר (Dozer) - שור, מתקן כבישים.
גברת ג'ולי (Miss Jolly) - זברה בעלת משקפיים, מורה בבית ספר.

מדבבים 
במאית הדיבוב של הסדרה בעברית הייתה אפרת ענבל, ומפיקת הדיבוב הייתה אסנת סדן.

שידור

קישורים חיצוניים

הערות שוליים 

סדרות הנפשה ממוחשבת
סדרות הנפשה אמריקאיות
סדרות הנפשה בריטיות
סדרות טלוויזיה אמריקאיות
סדרות טלוויזיה אמריקאיות שעלו לשידור בשנות ה-2000
סדרות טלוויזיה בריטיות
סדרות טלוויזיה בריטיות שעלו לשידור בשנות ה-2000
דיסני ג'וניור: סדרות